google/wiki40b huggingface dataset:
Theodor Richard Reppen

Bakgrunn

Theodor Richard Reppen var sønn av Carl Johan Reppen (1823–1904) fra Mandal og Marigne Spadaro fra Bulgaria. Farens familie kom fra gården Reppen i Sogndal.
Reppen fikk sin utdannelse ved tyske og amerikanske skoler i Konstantinopel der faren var skipsmegler. Han tok deretter handelsutdannelse i England.

Karriere

Reppen jobbet fra 1881 i farens meglerforretning C.J. Reppen & Co., fra 1891 som eneinnehaver. Han var fra 1889 også havnekaptein ved det svensk-norske generalkonsulat samme sted, fra 1901 også for Belgia. Fra 1903 ble Reppen medinnehaver i firmaet Theo. Reppen, eneinnehaver fra 1906 til 1917. Han var ulønnet norsk generalkonsul for det europeiske og asiatiske Tyrkia fra 1905 til 1917, og fra 1922 til sin død i 1931. 
Han døde i en flystyrt i Bulgaria i 1931, på vei fra Konstantiopel til Berlin der han skulle treffe familien før videre reise til Oslo. De siste årene var han med på planleggingen av Den norske Levantlinje.

Familie

På besøk i faderlandet fikk Theodor sin førstefødte sønn Edward Johan Waldemar Reppen (født 1886) med Ingrid Pedersdatter Walaker (1862–1948) som i 1889 utvandret til Amerika.
Reppen ble i 1891 gift med Sofie Regine Johansen (1863–1940) fra Kristiansand. Deres sønn Frithjof Hjalmar Reppen (1893–1945) ble en kjent arkitekt og overtok farens firma i 1931, men endte livet i tyske fangeleire  under en fangemarsj.
Synnøve Solbakken (1919)

Innspillingsfakta

Filmen ble spilt inn i sommeren 1919 i Skandiaateljén i Långängen i Stocksund og Sel i Gudbrandsdalen i Oppland fylke.

Handling

Torbjørn og Synnøve forelsker seg i hverandre som barn. Han får rykte på seg for å være en slåsskjempe og hennes foreldre anser at han er uegnet for henne. De møtes ikke på flere år, og i mellomtiden avviser Synnøve flere beilere. Når Thorbjørn blir stukket med kniv innser Synnøves foreldre at han, tross alt, ikke er så voldelig og aksepterer hans frieri.

Filmen på nett

Versjonen på 1 t. 35 min.
Delfiakake

Delfiakake er en konfektkake som er laget av kokosfett (den opprinnelige oppskriften er med Delfiafett, derav navnet) og kokesjokolade som hovedingredienser. Det spesielle med Delfiakake er at den ikke trenger å stekes i ovn. Kaken må bare stå kjølig så den stivner. Den lages særlig til jul.
Kaken består av lag av sjokolade, som på grunn av kokosfettet får en fast men tyggevennlig konsistens, og mellom disse lagene marsipan og søt kjeks, gjerne Per kjeks. Den pyntes gjerne med geletopper. En annen måte å lage den på er å blande all sjokolade- og kokosfettmassen med alt man vil bruke til fyll, det være seg Per kjeks, marsipan, nøtter, tørkede aprikoser, rosiner eller annet.
Admiralitetskirken

Admiralitetskirken svensk, Amiralitetskyrkan (Ulrica Pia) er en kirke i den svenske byen Karlskrona. Kirken ble gitt det latinske navnet Ulrica Pia etter dronning Ulrika Eleonora. Kirken ble innviet i 1685 og ble bygget av tømmer fra Riga, på den tiden en del av Sverige. Kirken er en del av Karlskrona verdensarv.
Det er ikke helt klarlagt hvem som har tegnet kirken, men det er mulig at arkitekten var generalkvartermester Erik Dahlbergh.
Stavanger bystyre 2011–2015

Stavanger bystyre ledes av Ordfører Christine Sagen Helgø (H) og varaordfører Bjørg Tysdal Moe (KrF)
The Tatler

The Tatler var et engelsk tidsskrift, grunnlagt i 1709 av iren Richard Steele. Det må ikke forveksles med dagens high-society-magasin Tatler.
Steeles tanke med tidsskriftet var å gi et bilde av den offentlige samtalen som foregikk på Londons kaffehus. I utgangspunktet skulle The Tatler ikke være et politisk tidsskrift; politikken ville Steele overlate til avisene. For å sikre full dekning av den offentlige sladderen ble reportere utplassert på flere av byens mest populære kaffehus, som White's, Will's og St. James's. Innholdet i bladet spente over alt fra reine sladderhistorier til moralske tanker omkring tidens spørsmål; det siste særlig ivaretatt av Steeles venn og medutgiver Joseph Addison. I det store og hele var magasinet holdt i en uhøytidelig og ironisk tone.
Den første tida kom The Tatler ut med tre nummer i uka. Magasinet fikk en kort levetid; siste nummer ble utgitt i januar 1711. En samleutgave ble utgitt i 1710-11 under tittelen The Lucubrations of Isaac Bickerstaff, Esq..
Tre måneder etter at The Tatler begynte å komme ut ble en kvinneversjon (Female Tatler) lansert av Mary Delariviere Manley. Dette magasinet gikk inn etter trekvart år.
To Hell with the Devil

To Hell with the Devil er et musikkalbum med heavy metal-bandet Stryper, utgitt i 1986.
Du gamla, du fria

«Du gamla, du fria» er sangen som fungerer som Sveriges nasjonalsang. De to første versene er skrevet av Richard Dybeck i 1844 til en gammel folkemelodi som han hadde skrevet opp i Västmanland. Teksten til melodien var opprinnelig en svensk variant av den norske Jeg lagde meg så silde. Det har aldri blitt fattet noe offisielt politisk vedtak som stadfester «Du gamla, du fria» som nasjonalsang, statusen som nasjonalsang er tuftet på sedvane og allmenn aksept. I 1910 ble sangen publisert med et tillegg på to ekstra vers, det som i dag utgjør den andre halvdelen av sangen, forfattet av Louise Ahlén.
Äiwoo

Äiwoo er et språk som snakkes i den sørøstlige delen av Salomonøyene i Stillehavet. Det tilhører den såkalte Reef-St. Cruz-språkgruppen som ennå ikke er klassifisert som hverken austronesisk eller Papua-språk, men som trolig er en av delene. Äiwoo er det største av språkene i denne gruppen, og det utgjør morsmålet til rundt 8000 mennesker hovedsakelig i Ngawa-distriktet og øya Ngäsinue i de sør-østlige Reef-øyene, i enkelte landsbyer på øya Nendö, blant dem Kala Bay, og deler av hovedstaden Honiara, blant annet White River.
NRK P1

Historie

Radiokanalen er NRKs første kringkastingskanal og har sin opprinnelse tilbake til 1925 da det private Kringkastingsselskapet A/S startet regulære radiosendinger. Etter hvert nasjonaliserte staten de private kringkasterne og etablerte Norsk rikskringkasting (NRK) i 1933. Dermed fortsatte kanalen som eneste landsdekkende kringkastingskanal inntil NRK Fjernsynet startet ordinære sendinger i 1960.
Med sitt mangeårige monopol har P1 vært viktig i Norges kringkastings- og kulturhistorie, med kjente stemmer som Alf Prøysen og Anne-Cath Vestly i Barnetimen, Otto Nilsen og Johan Borgen i Søndagsposten, Erik Bye, Rolf Kirkvaag og Halfdan Hegtun.
P1 var NRKs eneste riksradiokanal helt fram til 1. september 1984, da NRK P2 startet sendinger som en underholdnings- og avlastningskanal. I 1993 ble NRKs radiotilbud omorganisert til tre, nasjonale radiokanaler under ledelse av radiodirektør Tor Fuglevik. P1 fikk da i oppgave å sende programmer for de brede, voksne lag av befolkningen, med høy andel populærmusikk i lettere underholdnings- og aktualitetsprogrammer og sportssendinger. NRKs distriktssendinger ble også beholdt i det nye P1. Til sammenligning ble P2 kulturkanalen, mens P3 ble ungdomskanalen.
Administrasjonen av kanalen samt mange av redaksjonene og sendestudioene ble flyttet til NRKs senter på Tyholt i Trondheim.

Kanalen i dag

P1 har mer enn seks timer distriktssendinger på hverdagene. Som NRKs sportsradiokanal sender den blant annet programmet 4–4–2 og dekker serierundene i norsk fotball direkte. 
Andre populære programmer er Norgesglasset, Her og nå, Nattønsket og Nitimen som har pause mens Reiseradioen går i sommermånedene på samme sendetid. 
P1 er også Norges beredskapskanal med nasjonalt ansvar for å varsle befolkningen i krisesituasjoner. Kanalsjef er Jon Branæs.

Priser

Kanalen og kanalens musikksjef Per Ole Hagen ble tildelt Bjellesauprisen fra FONO da den ble delt ut for første gang i 1994. P1 fikk prisen for sin holdning til norsk musikk, og målet om at mer enn 40 prosent av musikken som spilles i kanalen, skal være norsk.

Digitalisering av radioen

Da P1s forløper startet opp i 1923, ble sendingene kringkastet via langbølger. I 1954 startet overgangen fra langbølge til kortbølge, det såkalte FM-nettet. Den første FM-senderen ble satt i drift på Voss, og de neste 25 årene ble FM-nettet utbygget til å dekke det meste av Norge. FM krevde flere sendere og mer avanserte mottakere, men samtidig fikk lytterne bedre lydkvalitet på radioene sine.
I 1980-årene gikk et europeisk forskningsprosjekt i gang med å utrede den digitale radioen DAB, og i 1995 startet NRK verdens første DAB-kanal, Alltid Klassisk. Etter hvert ble DAB utviklet med en ny standard, kalt DAB+. I 2017 startet overgangen fra FM-nettet til digital kringkasting gjennom DAB+-nettet. Overgangen omfattet alle riksdekkende radiokanaler, inkludert P1. Overgangen til DAB+ startet i Nordland i januar 2017 og avsluttes med Troms og Finnmark 13. desember 2017. Fra denne datoen vil NRK P1 kun kringkastes digitalt gjennom DAB+, og ikke via FM-nettet.
Try Some, Buy Some

«Try Some, Buy Some» er en sang komponert av George Harrison. Den ble opprinnelig skrevet for Ronnie Spector i 1971.
Harrison, som hadde produserte sangen med Phil Spector, gjorde bruk av samme studieinnspilling, og erstattet bare Ronnies vokal med sin egen da han tok låta med på albumet Living in the Material World fra 1973.
Det originale versjonen med Ronnie Spector ble utgitt på Apple Records 19. april 1971. I USA var katalognummeret Apple 1832, mens de i UK ble Apple 33. Sangen entret singellisten på Billboard Hot 100 den 8. mai 1971, og nådde #77. Den holdt seg på listene i fire uker. I England ble ikke singelen noen suksess. Singelen kom med et omslagsbilde med fotografi av Ronnie Spector mot blå bakgrunn.
B-siden var «Tandoori Chicken», som Harrison og Spector skrev sammen. Seiglivede rykter påstår at det er John Lennon som korer i bakgrunnen på denne låta. Melodien og arrangementet minner ikke så lite om sangen «Ain't That a Shame», som Lennon tok med på albumet, Rock & Roll, og Paul McCartney på Tripping the Live Fantastic.
I 2003 spilte også David Bowie inn «Try Some, Buy Some» for albumet Reality. Sang ble for anledningen spilt på Reality Tour, og en versjon ble spilt inn den 8. september 2003 ved Riverside Studios, Hammersmith, London. Den kom med på The Tour Edition av albumet Reality.
Shekhan

Shekhan er et distrikt i guvernementet Ninawa i Irak.
Det grenser til distriktene Amadiya i Dahuk tilhørende guvernemtet Dohuk i nord, distriktet Akre i øst, distriktet Al-Hamdaniya i sør, og distriktet Tel Kaif i vest.
Fra 1991 kontrollerte kurdene distriktets nordligste deler.
Befolkningen er for det meste assyrere og yazidirt.
Basketball under Middelhavslekene 1963

Basketball under Middelhavslekene 1963. Basketball var en av flere sporter under de fjerde Middelhavslekene som ble arrangert i Napoli i Italia i perioden 21. til 29. september 1963. Det var fjerde gangen som basketball var med på programmet under Middelhavslekene. Det var kun herrelag som deltok i basketballturneringen.
Latvias herrelandslag i ishockey

Nåværende stab

Kilde: IIHF.com

Landslagstrenere

Kilde: Podnieks, Andrew; Nordmark, Birger: IIHF Guide & Record Book 2013, side 102–103.
Adrian Sutil

Karriere

Sutil debuterte i Formel 1 i 2007 for det nederlandske laget Spyker F1, tidligere Midland F1/Jordan Grand Prix. Høydepunktet var under Japans Grand Prix da han fullførte på en sterk 9.-plass i kraftig regn. Etter løpet ble Vitantonio Liuzzi på 8.-plassen gitt en 25-sekunders straff for å ha forbikjørt under gulflagg, og plassen og det siste poenget ble da gitt til Sutil. Dette var hans første poeng i Formel 1.
Før 2008-sesongen ble Spyker F1 solgt til indiske Vijay Mallya og navnet ble byttet til Force India F1 Team. Bilen denne sesongen var Spykers bil fra 2007, men med oppgraderinger samt et nytt livery. Bilen var fortsatt feltets minst konkurransedyktige bil, og Sutils eneste mulighet for poeng ble spolert han ble påkjørt bakfra av Kimi Räikkönen, for å så måtte bryte løpet mens han lå på en 4.-plass i Monaco.
Sutil fortsatte i Force India i 2009, og tok sesongens poeng i Italia når han fullførte løpet på en 4.-plass etter en sterk kvalifisering hvor han sikret seg 2.-plassen på gridden. Han satte også løpets raskeste runde.
Han fortsatte å kjøre for Force India i 2010 og 2011. I 2012-sesongen ble han erstattet av Nico Hülkenberg, men da Hülkenberg i 2013 gikk til Sauber ble Sutil igjen Force India-fører.
SarpsborgAvisa

SarpsborgAvisa var en gratisavis som ble utgitt som ukeavis i Sarpsborg i Østfold. Avisa inngikk i Mediehuset Sarpsborg, som ble eid av Fredriksstad Blad, og var derfor en del av medieselskapet Edda Media. Radio Sarpsborg samarbeidet med avisa, og de ansatte jobbet både med radio og avis. 
Avisa kom med sin første utgave 3. januar 2002 og ble utgitt hver torsdag med gratisdistribusjon til 20 500 husstander i Sarpsborg. Avisa ble etablert som en reaksjon på at A-pressen kjøpte gratisavisa Sarpsborg I DAG, som fram til da hadde samarbeidet med Edda Media om annonsesamkjøring i fylket.
Ansvarlig redaktør var Pål Marthinsen.
Edda Media bestemte 30. mars 2009 at avisa skulle legges ned og siste utgave utkom 28. mai 2009.
ABC (England)

ABC Motors Ltd. (All British (Engine) Company) var en britisk produsent av biler, fly og motorer. Selskapet ble etablert av Ronald Charteris i Surrey, England i 1912.
Selskapet ble kjøpt av Sopwith i 1919, og solgt igjen i 1921 da Sopwith gikk konkurs. Selskapet fortsatte sin virksomhet inntil det ble integrert i Vickers i 1951. Sjefsdesigner hos selskapet var Granville Bradshaw.
Jacob Ziegler

Biografi

Zieglers nordenkart er det første hvor Norge er orientert nord-syd, ikke øst-vest. Nordenkartet er ett av åtte kart—de andre syv viser Palestina—i Zieglers bok om Bibelens land Quae intus continentur Syria, Palestina, Arabia, Aegyptus, Schondia, Holmiae..., utgitt i Strasbourg i 1532. Zieglers verk ble også utgitt i 1536 og nordenkartene fra 1532 og 1536 er identiske.
Nasjonalbiblioteket eier et udatert manuskript til Zieglers bok  ført i pennen av hans faste skriver, Martin Richter. Boken tilhørte tidligere Sir Thomas Phillipps samling. Nordenkartet i den håndskrevne boken er ikke identisk med Zieglers trykte kart fra 1532/36. Den viktigste forskjellen er hvordan Grønland er fremstilt; både på det håndtegnede og det trykte kartet henger Grønland sammen med Skandinavia, men på det håndtegnede er Grønland vist som en halvøy mens det på det trykte er vist som et stort kontinent som fortsetter utenfor kartets rammer.
Under et opphold i Roma kom Ziegler i kontakt med det nordiske katolske eksilmiljøet der flere fremstående geistlige forsynte ham med bakgrunnsstoff om Norge og Sverige. Blant disse var den norske erkebiskop Erik Valkendorf og dennes etterfølger Olav Engelbrektsson samt den svenske erkebiskop Johannes Magnus, kartografen Olaus Magnus’ bror.
Robespierre (Paris Metro)

Robespierre er en stasjon på metroen i Paris.
Stasjonen betjener linje 9.
Marpissa muscosa

Utseende

Marpissa muscosa er en mellomstor edderkopp, hunnen er mellom 8 og 10 millimeter lang, mens hannen er noe mindre, mellom 6 og 8 millimeter lang. Kroppen er todelt i en bakkropp (abdomen) og en forkropp (prosoma eller cephalothorax). Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkoppene skiller seg ut ved at de har evnen til i en viss grad å fokusere blikket.
Mange av hoppeedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Pete Wentz

Biografi

Wentz vokste opp i Wilmette i Illinois, et lite sted utenfor Chicago. Han gikk på New Trier Township High School og North Shore Country Day School. På sistnevnte var han fotballspiller. Da han var ferdig på High School i 1997, begynte han på DePaul University. Der studerte han politikk. Han avsluttet skolegangen etter bare ett skoleår, da han bestemte seg for å satse på musikken. 
Wentz spilte i mange band på slutten av 1990-tallet, Blant annet: xfirstbornx, Arma Angelus, 7 Angels of the apocalypse / Culture of Violence, xBirthrightx, Extinction, Forever Ended Today, Yellow Road Priest og Project Rocket. Sammen med Joe Trohman har han spilt i 32 band før de gikk over til det nåværende Fall Out Boy.
I 2001 fant Wentz og Joe Trohman ut at de ville lage et Pop-Punk band, Fall Out Boy, og fikk med seg Patrick Stump og Andy Hurley.
I april 2008 annonserte Pete og kjæresten Ashlee Simpson at de er forlovet. De ble gift i mai 2008, og den 20. november samme år fikk de en gutt med navn Bronx Mowgli Wentz. I februar 2011 søkte Aslee Simpson-Wentz om skilsmisse.

Virksomhet

Peter har skrevet boken The boy with the thorn in his side, som er basert på marerittene han hadde som barn. Tittelen var tatt fra en sang av The Smiths' sang The Queen is Dead. Han har skrevet enda en bok, Rainy Day Kids, som ble utgitt i februar 2006 i USA. Wentz skriver nå enda en bok sammen med William Becket. 
Wentz har et firma kalt Clandestine Industries, som distribuerer bøker, klær og andre ting. I tillegg eier han Decaydance Records, som har signert flere band, blant andre: Panic at the Disco, October Fall, Gym Class Heroes, The Hush Sound, Cobra Starship, og Lifetime. Han eier et filmproduksjons-firma kalt Bartskull Films, som har sluppet DVD-en Release the Bats, som er av Wentz, hans venner og hans personlige venner. Wentz har også prøvd seg som modell og var med i en reklame for klesmerket GAP, høsten 2006.

Utvalgte hendelser

I februar 2005, i det som så ut til å være et selvmordsforsøk, tok Wentz en overdose. Resultatet ble en uke på sykehus. Han kommenterte til Rolling Stone slik: «Jeg isolerte meg selv mer og mer, og til mer jeg isolerte meg, til mer isolert følte jeg meg. Jeg sov ikke. Jeg ville bare at hodet mitt skulle skru seg av. Slutte å tenke på alt.»
Etter denne hendelsen flyttet Pete hjem til foreldrene.
I mars 2006 ble nakenbilder av Pete spredd rundt om på nettet. Wentz ga en respons på hjemmesiden til Fall Out boy og i sin egen blogg, der han fortalte at bildene hadde blitt stjålet fra hans mobiltelefon, og at «etter han hadde hatt dårlig samvittighet i 24 timer var han klar til å begynne å le av det».
Hans Tambs Lyche

Liv

14 år gammel dro Lyche til Frankrike, hvor han gikk på skole i to år, og ble begeistret for liberalismen. Dette førte til at han alt som lærling ved Kristiania tekniske skole skrev i Jaabæks Folketidende og andre aviser i Norden. Han spilte en viss rolle i  «Nordisk Fristatssamfund».
Etter å ha tatt ingeniøreksamen dro han i 1880 til Chicago og fikk en stilling ved et jernbaneanlegg i Iowa. Her ble han grepet av unitarismen, og etter et par år ved jernbanen begynte han ved den frisinnede teologiske skolen i Meadville i Pennsylvania. Etter endt studium ble han prest i unitarkirken og var i de neste årene vekselvis prest og ingeniør. Under hele oppholdet i Amerika skrev han for norske blader, særlig Dagbladet og Nyt Tidsskrift. I Amerika giftet han seg med Mary Rebecca Godden som også var unitarprest. Hun var datter av William Godden, som hadde en ledende stilling ved jernbanen.
Høsten 1892 vendte han tilbake til Norge, hvor han grunnla tidsskriftet Kringsjaa. Det første nummeret utkom i februar 1893. Her skrev han betraktninger over etiske og religiøse spørsmål, og essays om personligheter som Carlyle, Emerson, Browning og andre. I Kristiania forsøkte han å stifte han en unitarmenighet, men mislyktes. Han fikk laget en liste over personer som var interessert i unitarismen, og på bakgrunn av denne listen etablerte Kristofer Janson unitarkirken Broderskabets Kirke i 1895. 
Lyche tok imidlertid stadig på seg nye oppgaver: Han var leder av unitarbladet Frie Ord. Tidsskriftet opphørte som unitartidsskrift etter Tambs Lyches brudd med forleggeren Axel Sabro i 1896, men det fortsatte under Sabros ledelse som allment religiøst-ideologisk blad fram til 1898. Senere var Tambs Lyche redaktør av den nye avisen Norderhov, og til slutt sekretær i Dagbladet. Han hadde utviklet en brystsvakhet som førte til at han døde bare 39 år gammel.
I bokform utga Lyche bare en samling foredrag om Ny-Idealismen (1896). Han arbeidet også med et par større verker om Bibelen og om Jesu liv, men rakk aldri å fullføre arbeidet før han døde. Etter hans død utkom Mirakler, kultur og religion (1902) og Lysstreif over livsproblemer, med et forord av Christen Collin.
LibreOffice Draw

LibreOffice Draw er et program i kontorprogramvaren LibreOffice, som blir utviklet av The Document Foundation. Programmets oppgave er å skape vektorgrafikk. Det inneholder også en rekke stiler for å opprette tegninger og flytkart, og er kompatibelt med tidligere versjoner av CorelDRAW. Programmets har en lignende funksjonalitet som Scribus, Microsoft Visio og Microsoft Publisher.
Første versjon ble lansert 25. januar 2011 som en fork av OpenOffice.org Draw. Siste versjon er 5.1.1 som ble lansert 10. mars 2016.
Vintervollen

Vintervollen er ei grend i Sør-Varanger kommune i Finnmark. Den ligger på østsida av Tamasjokkvatnet. Like nord for Vintervollen ligger fjellknausen Hompen, hvor den eldste bergarten som er funnet i Norge, kalt Jarfjordgneis, ble oppdaget i 1990.
Fylkesvei 885 passerer gjennom Vintervollen, og her står den vestre sperrebommen for vinterstenging av veien over til Grense Jakobselv. Avstanden til Kirkenes er rundt 30 kilometer.
Smith Mountain-demningen

Smith Mountain-demningen er en demning med pumpekraftverk beliggende i Franklin County, delstaten Virginia i USA. Den regulerer Roanoke River, og skaper Smith Mountain-sjøen (Smith Mountain Lake) på 83 km².
Kraftverket har en installert produksjonskapasitet på 348 – 656 MW, fordelt på opprinnelig tre turbiner (totalt fem generatorer). Demningen er 248 m lang og 71 m høy. Operatør er Appalachian Power Co. Utbyggingen skjedde fra 1960 til 1963, med endelig kraftverksutbygging ferdig i 1979 (femte generator). Selve pumpekraftverket er på 238 MW, resten ytes i demningens eget kraftverk.
Copa Sudamericana

Copa Nissan Sudamericana, også kjent som Copa Sudamericana de Clubes (portugisisk: Taça Sul-Americana da Clubes), er en fotballturnering for klubblag som arrangeres årlig i Sør-Amerika. De siste årene har også lag fra Mexico deltatt. Etter Copa Libertadores er turneringen er den mest prestisjefylte i Sør-Amerika. Den kan sammenlignes med Europaligaen i Europa.
Parque Lage

Parque Lage er en offentlig park i bydelen Jardim Botânici ved foten av Corcovado i Rio de Janeiro. Tomta var opprinnelig eid av industrimagnaten Enrquie Lage og kona hans, sangerinna Gabriela Bezanzoni. I 1960 ble tomta gjort om til offentlig park, med gangstier gjennom subtropisk skog. Den visuelle kunstskolen Escola de Artes Visuais do Parque Lage og en kafé holder til i den opprinnelige herregården.
Theodosia sakaii

Utseende

En stor (ca. 40-45 millimeter), litt avlang, grønt eller gyllent metallisk farget gullbasse. Hannene har lange horn både på hodet og pronotum, disse er kløvet i spissen og går mot hverandre slik at de danner en klype. Beina, særlig hannenes forbein, er lange og slanke.

Levevis

Arten lever i regnskog.

Utbredelse

Arten lever på Borneo (Sarawak).
Golofa limogesi

Utseende

En nokså stor (37-44 millimeter), avlang, blank, gulbrun hornbille. Hannen har et tynt, krumt horn på hodet og en rundet, rødbrun knøl på pronotum. Hodet er mørkt, pronotum har en rødbrun flekk på hver side og beina er rødlige. Hunnen mangler horn og de mørke (mørk rødlige) partiene på pronotum er mer omfattende.

Levevis

Disse billene er stort sett nattaktive, og i alle fall noen av artene kommer til lys. De har også blitt observert om dagen, spisende på bambus. Forøvrig vet man ganske lite om biologien til denne slekten, til tross for at slekten er vidt utbredt og artene ganske oppsiktsvekkende. De voksne billene kommer gjerne til lys.

Utbredelse

Arten er beskrevet fra Peru (Piura).